Pärnu Linnavalitsus

[kaido.koppel@parnu.ee](mailto:kaido.koppel@parnu.ee)

merle.mottus@parnu.ee

15.06.2022

**Vastus Saare-Liivi meretuulepargi kaablitrassi ja alajaama ehitamise projekteerimistingimuste menetluses esitatud seisukohtadele**

OÜ Utilitas Wind (**”Utilitas Wind”**) esitas 26.04.2022 Pärnu linnale projekteerimistingimuste (**„PT“**) taotluse Saare-Liivi meretuulepargi põhivõrguga ühenduse maakaabelliini/maakaabelliinide (330 kV) (koos selle juurde kuuluva alajaamaga) rajamiseks.

Pärnu Linnavalitsus edastas 07.06.2022 e-kirjaga Utilitas Windile PT eelnõu kohta laekunud seisukohad.

Käesolevaga esitab Utilitas Wind HMS § 49 lg 3 alusel arvamuse laekunud kooskõlastustele, ettepanekutele ning vastuväidetele. Juhime etteruttavalt tähelepanu, et tagasiside (eelkõige Keskkonnaameti tingimusliku kooskõlastuse) põhjal on osutunud vajalikuks PT taotlusele lisatud asendiskeemi ehk kavandatava kaablitrassi asukoha osaline muutmine. EhS § 32 p 6 võimaldab PT eelnõu muutmist, mis hõlmab ka ehitise asukoha korrigeerimist (*eelnõu 555 seletuskirja lk 65)*. Ehitise asukoha muutumise tõttu muutub osaliselt ka PT eelnõu p-s 2.2 sätestatud projekteerimisala (kinnisasjade nimekiri) – osad kinnisasjad tuleb projekteerimisalast välja arvata ning lisandub uusi kinnisasju. Uue asendiskeemi ning kinnisasjade nimekirja esitab Utilitas Wind eraldiseisvalt ning presenteerib muudatusi 20.06.2022 toimuval avalikul istungil. Tulenevalt EhS § 31 lg-st 3 ning HMS § 49 lg-st 3 tuleb täiendavate kinnisasjade omanikud menetlusse kaasata ning anda neile võimalus esitada ettepanekuid ja vastuväiteid. EhS ega HMS ei kohusta iseenesest uut avalikku istungit korraldama, arvestades, et muudatused ei ole PT eelnõu kui terviku suhtes olulised ning puudutavad eelkõige konkreetsete kinnisasjade omanikke *(A. Aedmaa jt. Haldusmenetluse käsiraamat. Tartu 2004, lk 387)*.

Utilitas Wind esitab alljärgnevalt vastused seisukoha esitajate kaupa.

**I Keskkonnaamet**

Keskkonnaamet on 09.06.2022 kirjas nr 7-9/22/9856-4 andnud PT eelnõule tingimusliku kooskõlastuse.

Utilitas Wind märgib Keskkonnaameti esitatud tingimuste kohta järgmist.

1. Utilitas Wind nõustub, et Pärnu lahe hoiualal kinnistutel Laoküla rand, Uue Maantee, Paulu ja Varju tuleb maakaabel paigaldada kinnisel meetodil või avatud kaeviku korral pärast kaabli paigaldamist asetada pealmine niidukamar õigetpidi tagasi ning selliselt, et ei tekiks maapinna ebatasasusi. Rannaniitu elupaigana kasutavate lindude peamisel pesitsusajal ja karjatamise ajal ehk ajavahemikul 15. aprillist kuni 31. augustini ehitustöid rannaniidul ei tehta.
2. Ehkki Utilitas Wind ei nõustu täielikult Keskkonnaameti tõlgendusega Keskkonnaministri 02.01.2006 määruse nr 1 „*Karvase maarjalepa ja emaputke püsielupaikade kaitse alla võtmine ja kaitse-eeskiri*“ § 4 lg 5 tähendusest, korrigeerib Utilitas Wind kavandatava maakaabelliini trassi vastavalt Keskkonnaameti soovile selliselt, et see möödub Lao emaputke püsielupaiga piiranguvööndist põhja poolt.
3. Utilitas Wind nõustub LKS § 50 lg 4 ning LKS § 30 lg 2 p 3 alusel, et maakaabelliin projekteeritakse kõrvalepõikena olemasoleva õhuliini trassist Kavaru-Lembra merikotka püsielupaigast põhja poolt ning Kabriste merikotka püsielupaigast lääne poolt nii, et maakaabelliini trass võib asuda merikotka elupaigas. Kavaru merikotka püsielupaiga kõrval võib kaabli projekteerida olemasolevasse õhuliini trassi, kus see jääb merikotka elupaika. Utilitas Wind nõustub, et Kavaru, Kavaru-Lembra ning Kabriste merikotka püsielupaikades ei tohi ehitustöid teostada ajavahemikul 14. veebruarist 1. augustini.
4. Ehkki Utilitas Wind ei nõustu Keskkonnaameti tõlgendusega Vabariigi Valitsuse 10.10.2014 määruse nr 160 „*Audru poldri looduskaitseala moodustamine ja kaitse-eeskiri*“ § 5 p 6 tähendusest, korrigeerib Utilitas Wind kavandatava maakaabelliini trassi vastavalt Keskkonnaameti soovile selliselt, et see ei läbi Audru poldri looduskaitseala.

**II Maa-amet**

Maa-amet ei esita 19.05.2022 kirjas nr 6-3/22/8964-2 PT andmisele vastuväiteid. Utilitas Wind nõustub, et valminud projekt edastatakse seisukoha andmiseks Maa-ametile ning Allikivi kinnisasja kasutusvaldajale. 19105 Audru tee T1 katastriüksuse (62401:001:1058) osas arvestatakse Transpordiameti seisukohtadega. 19101 Audru Tõstamaa Nurmsi tee katastriüksus (62401:001:1194) jääb korrigeeritud kavandatava maakaabelliini trassikoridorist välja.

**III Transpordiamet**

Transpordiamet on 27.05.2022 kirjas nr 7.1-2/22/11005-2 kooskõlastanud PT eelnõu tingimusel, et PT eelnõud täiendatakse Transpordiameti nõuetest tulenevate märkustega. Utilitas Wind on nõus, et PT eelnõud täiendatakse Transpordiameti märkustega.

**IV Põllumajandus – ja Toiduamet**

Põllumajandus- ja Toiduamet on 20.05.2022 kirjas nr 6.2-1/877 teinud ettepaneku PT eelnõu täpsustamiseks seonduvalt maaparandussüsteemide kajastamisega projektis. Utilitas Wind on nõus, et PT eelnõud täiendatakse Põllumajandus- ja Toiduameti märkustega.

**V Riigimetsa Majandamise Keskus**

Riigimetsa Majandamise Keskus palub 24.05.2022 kirjas nr 3-1.1/2022/2926, et Riigimetsa Majandamise Keskusega kooskõlastataks ka projekt. Utilitas Wind juhib tähelepanu, et Riigimetsa Majandamise Keskus (Vändra metskond) ongi PT eelnõu p-s 4 nimetatud ehitusprojekti koostamisse kaasatavate isikute hulgas.

**VI AS Eesti Gaas**

AS Eesti Gaas viitab, et kinnistule Suuresilla suurfarm (katastriüksused nr 15905:002:0180 ja 15905:002:0181) on kehtestatud Audru Vallavolikogu 14.05.2009 otsusega nr 28 Suuresilla suurfarmi kinnistu detailplaneering, mis näeb ette kinnistuid läbiva Elektrilevi OÜ-le kuuluva 35 kV õhuliini ümber tõstmise. AS Eesti Gaas palub Suuresilla suurfarmi kinnistut läbivasse 35 kV õhuliini koridori Saare-Liivi meretuulepargi kaablitrassi mitte planeerida.

Utilitas Wind jääb eriarvamusele nimetatud detailplaneeringu tähenduse ning siduvuse osas maakaabelliini projekteerimistingimuste andmisel. Samas korrigeerib Utilitas Wind juba seoses Audru poldri looduskaitsealalt ümberpõike vajadusega kavandatava maakaabelliini trassi nii, et see ei jää Suuresilla suurfarmi kinnistut läbivasse 35 kV õhuliini koridori.

**VII I. Chandilya**

I. Chandilya märgib, et katastriüksusel 15905:004:0067 ei tohi ehitustöid teostada tulenevalt merikotka elupaigast. Kirjale lisatud Keskkonnaameti 26.04.2022 kaitsekohustuse teatisest nr 7-12/22/8074 tuleneb, et tegemist on Kabriste merikotka elupaiga ning püsielupaigaga. Utilitas Wind korrigeerib seoses Keskkonnaameti tingimusliku kooskõlastusega kavandatava maakaabelliini trassi nii, et see möödub Kabriste merikotka püsielupaigast lääne poolt selliselt, et maakaabelliini trass võib asuda merikotka elupaigas.

**VIII S.Kuusik**

S.Kuusik viitab Lao külas paiknevale avalikule rannale ning soovib, et arvestataks piirkonna puhkeväärtusega, juurdepääsuga rannale ning puhkamisvõimaluste väljaarendamisega. Utilitas Wind kinnitab, et projekti koostamisel arvestatakse võimalusel nimetatud märkustega.

**IX R. Talisoo**

R. Talisoo on esitanud PT eelnõule märkusi seoses katastriüksustega 82603:004:0038, 15905:004:0842 ja 15905:004:0843. Utilitas Wind selgitab, et maakaabelliini ehituslik lahendus selgub projekteerimise käigus ning võimalusel märkustega arvestatakse. Piirangute vähendamiseks kavandatakse maakaabelliini paigaldamist 1,5 meetri sügavusele.

**X. A. Andresson**

A. Andresson on esitanud PT eelnõule märkusi seoses katastriüksusega 82603:004:0150. Utilitas Wind selgitab, et maakaabelliini ehituslik lahendus selgub projekteerimise käigus ning võimalusel märkustega arvestatakse. Kitsenduste vähendamiseks kavandatakse maakaabelliini paigaldamist 1,5 meetri sügavusele.

**XI. T. Husu**

T. Husu on esitanud PT eelnõule märkuse seoses kavandatava maakaabelliini trassiga katastriüksusel 15905:002:0199. Utilitas Wind korrigeerib kavandatava maakaabelliini trassi vastavalt märkusele ning anname teada, et korrigeeritud trassikoridor ei läbi enam katastriüksust 15905:002:0199.

**XII. A. Väiko**

A. Väiko on esitanud PT eelnõule märkuse seoses asjaoluga, et teada ei ole kompensatsioonimehhanismid ega talumistasu.

Selgitame, et PT menetluses ei otsustata veel servituudi või sundvalduse seadmist, talumiskohustuse eest makstavat tasu ega lisahüvitisi *(vrd EhS § 26 lg 5)*. Maakaabelliini täpne ehituslik lahendus ja paiknemine selgub alles projekteerimise käigus. Arvestades siiski maaomanike arusaadavat huvi, selgitab Utilitas Wind 20.06.2022 avalikul istungil põhimõtteid, mida talumistasu ja hüvitiste määramisel arvesse võiks võtta.

Selgitame täiendavalt, et kuivõrd Keskkonnaameti tingimuslikust kooskõlastusest tulenevalt on kavandatava maakaabelliini trassikoridori muudetud nii, et see ei läbi Audru poldri looduskaitseala, jääb A. Väiko omandis olev katastriüksus 15905:002:0202 korrigeeritud trassikoridorist välja.

**XIII E. Peterson**

E. Peterson on esitanud märkuse, mille kohaselt ta ei ole nõus Kose kinnistule (katastriüksused 15902:002:0012 ja 62401:001:0438) ehitamisega, viidates Harku-Sindi kõrgepingeliini rajamisest tulenud kahju kandmisele.

Selgitame, et kinnisasja omanik kaasatakse PT menetlusse *(EhS § 31 lg 3, eelnõu 555 seletuskirja lk 56-57)*, ent PT menetluses ei otsustata maakasutusõiguse saamist *(RKHKo nr 3-17-2013, p 30, TalRKm nr 3-19-457, p 20, vrd RKHKo nr 3-18-2022, p 19, 22-23 ja 25)*. Arvestada tuleb siiski, et meretuuleparkide (sh nende põhivõrguga ühendamise) vastu on oluline avalik huvi ning PT menetluses tuleb eeldada kõiki huve tasakaalustava kokkuleppe saavutamise võimalikkust tulevikus, sh projekteerimise käigus *(RKHKo nr 3-17-2013, p 20 ja 29)*.

**XIV HMG Invest Ja Holding OÜ**

HMG Invest Ja Holding OÜ on esitanud märkuse seoses asjaoluga, et teada ei ole maakasutuse tasu.

Selgitame, et PT menetluses ei otsustata veel servituudi või sundvalduse seadmist, talumiskohustuse eest makstavat tasu ega lisahüvitisi *(vrd EhS § 26 lg 5)*. Maakaabelliini täpne ehituslik lahendus ja paiknemine selgub alles projekteerimise käigus. Arvestades siiski maaomanike arusaadavat huvi, selgitab Utilitas Wind 20.06.2022 avalikul istungil põhimõtteid, mida talumistasu ja hüvitiste määramisel arvesse võiks võtta.

**XV** **IM Mets OÜ**

IM Mets OÜ on esitanud märkuse, milles väljendas esialgset mittenõustumist (mis on läbiräägitav).

Kordame, et kinnisasja omanik kaasatakse PT menetlusse *(EhS § 31 lg 3, eelnõu 555 seletuskirja lk 56-57)*, ent PT menetluses ei otsustata maakasutusõiguse saamist *(RKHKo nr 3-17-2013, p 30, TalRKm nr 3-19-457, p 20, vrd RKHKo nr 3-18-2022, p 19, 22-23 ja 25)*. Arvestada tuleb siiski, et meretuuleparkide (sh nende põhivõrguga ühendamise) vastu on oluline avalik huvi ning PT menetluses tuleb eeldada kõiki huve tasakaalustava kokkuleppe saavutamise võimalikkust tulevikus, sh projekteerimise käigus *(RKHKo nr 3-17-2013, p 20 ja 29)*.

Ühtlasi ei ole täiendavad piirangud omanikule ülemäärased. Kavandatava maakaabelliini trassikoridor kattub olemasoleva õhuliini kaitsevööndiga. Maakaabelliini kaitsevöönd ise on väiksema ulatusega kui olemasoleva õhuliini kaitsevöönd *(Majandus- ja taristuministri 25.06.2015 määrus nr 73, § 10 lg 1 p 4 ja § 10 lg 3)*. Kaitsevööndid kattuvad ruumiliselt, millele ka EhS § 70 lg 6 suunab. Olemasoleva õhuliini kaitsevööndis kehtivatest piirangutest võib ka praegu kõrvale kalduda ainult õhuliini omaniku nõusolekul (EhS § 70 lg 3). Järelikult täiendavaid piiranguid kinnisasja omanikule sisuliselt ei teki.

PT menetluses ei otsustata veel ka servituudi või sundvalduse seadmist, talumiskohustuse eest makstavat tasu ega lisahüvitisi *(vrd EhS § 26 lg 5)*. Maakaabelliini täpne ehituslik lahendus ja paiknemine selgub alles projekteerimise käigus. Arvestades siiski maaomanike arusaadavat huvi, selgitab Utilitas Wind 20.06.2022 avalikul istungil põhimõtteid, mida talumistasu ja hüvitiste määramisel arvesse võiks võtta.

**XVI J. Kruusmaa**

J. Kruusmaa on esitanud märkuse, milles väljendas mittenõustumist maakaabelliini kavandamisega oma kinnistule.

Selgitame, et kinnisasja omanik kaasatakse PT menetlusse *(EhS § 31 lg 3, eelnõu 555 seletuskirja lk 56-57)*, ent PT menetluses ei otsustata maakasutusõiguse saamist *(RKHKo nr 3-17-2013, p 30, TalRKm nr 3-19-457, p 20, vrd RKHKo nr 3-18-2022, p 19, 22-23 ja 25)*. Arvestada tuleb siiski, et meretuuleparkide (sh nende põhivõrguga ühendamise) vastu on oluline avalik huvi ning PT menetluses tuleb eeldada kõiki huve tasakaalustava kokkuleppe saavutamise võimalikkust tulevikus, sh projekteerimise käigus *(RKHKo nr 3-17-2013, p 20 ja 29)*.

Ühtlasi ei ole täiendavad piirangud omanikule ülemäärased. Kavandatava maakaabelliini trassikoridor kattub olemasoleva õhuliini kaitsevööndiga. Maakaabelliini kaitsevöönd ise on väiksema ulatusega kui olemasoleva õhuliini kaitsevöönd *(Majandus- ja taristuministri 25.06.2015 määrus nr 73, § 10 lg 1 p 4 ja § 10 lg 3)*. Kaitsevööndid kattuvad ruumiliselt, millele ka EhS § 70 lg 6 suunab. Olemasoleva õhuliini kaitsevööndis kehtivatest piirangutest võib ka praegu kõrvale kalduda ainult õhuliini omaniku nõusolekul (EhS § 70 lg 3). Järelikult täiendavaid piiranguid kinnisasja omanikule sisuliselt ei teki.

**XVII L. Soekov**

L. Soekov on esitanud märkuse, milles väljendas mittenõustumist maakaabelliini kavandamisega oma kinnistule.

Selgitame, et kinnisasja omanik kaasatakse PT menetlusse *(EhS § 31 lg 3, eelnõu 555 seletuskirja lk 56-57)*, ent PT menetluses ei otsustata maakasutusõiguse saamist *(RKHKo nr 3-17-2013, p 30, TalRKm nr 3-19-457, p 20, vrd RKHKo nr 3-18-2022, p 19, 22-23 ja 25)*. Arvestada tuleb siiski, et meretuuleparkide (sh nende põhivõrguga ühendamise) vastu on oluline avalik huvi ning PT menetluses tuleb eeldada kõiki huve tasakaalustava kokkuleppe saavutamise võimalikkust tulevikus, sh projekteerimise käigus *(RKHKo nr 3-17-2013, p 20 ja 29)*.

Ühtlasi ei ole täiendavad piirangud omanikule ülemäärased. Kavandatava maakaabelliini trassikoridor kattub olemasoleva õhuliini kaitsevööndiga. Maakaabelliini kaitsevöönd ise on väiksema ulatusega kui olemasoleva õhuliini kaitsevöönd *(Majandus- ja taristuministri 25.06.2015 määrus nr 73, § 10 lg 1 p 4 ja § 10 lg 3)*. Kaitsevööndid kattuvad ruumiliselt, millele ka EhS § 70 lg 6 suunab. Olemasoleva õhuliini kaitsevööndis kehtivatest piirangutest võib ka praegu kõrvale kalduda ainult õhuliini omaniku nõusolekul (EhS § 70 lg 3). Järelikult täiendavaid piiranguid kinnisasja omanikule sisuliselt ei teki.

**XVII M. Utov**

M. Utov on esitanud märkuse, milles väljendas mittenõustumist maakaabelliini kavandamisega oma kinnistule, viidates, et kaablikaitsevööndis ei saa mets kasvada.

Selgitame, et kinnisasja omanik kaasatakse PT menetlusse *(EhS § 31 lg 3, eelnõu 555 seletuskirja lk 56-57)*, ent PT menetluses ei otsustata maakasutusõiguse saamist *(RKHKo nr 3-17-2013, p 30, TalRKm nr 3-19-457, p 20, vrd RKHKo nr 3-18-2022, p 19, 22-23 ja 25)*. Arvestada tuleb siiski, et meretuuleparkide (sh nende põhivõrguga ühendamise) vastu on oluline avalik huvi ning PT menetluses tuleb eeldada kõiki huve tasakaalustava kokkuleppe saavutamise võimalikkust tulevikus, sh projekteerimise käigus *(RKHKo nr 3-17-2013, p 20 ja 29)*.

Ühtlasi ei ole täiendavad piirangud omanikule ülemäärased. Kavandatava maakaabelliini trassikoridor kattub olemasoleva õhuliini kaitsevööndiga. Maakaabelliini kaitsevöönd ise on väiksema ulatusega kui olemasoleva õhuliini kaitsevöönd *(Majandus- ja taristuministri 25.06.2015 määrus nr 73, § 10 lg 1 p 4 ja § 10 lg 3)*. Kaitsevööndid kattuvad ruumiliselt, millele ka EhS § 70 lg 6 suunab. Olemasoleva õhuliini kaitsevööndis kehtivatest piirangutest võib ka praegu kõrvale kalduda ainult õhuliini omaniku nõusolekul (EhS § 70 lg 3). Järelikult täiendavaid piiranguid kinnisasja omanikule sisuliselt ei teki. Juhime tähelepanu, et õhuliini omanikul on ka õigus kaitsevööndis puid raiuda *(Majandus- ja taristuministri 25.06.2015 määrus nr 73, § 9)*.

PT menetluses ei otsustata veel servituudi või sundvalduse seadmist, talumiskohustuse eest makstavat tasu ega lisahüvitisi *(vrd EhS § 26 lg 5)*. Maakaabelliini täpne ehituslik lahendus ja paiknemine selgub alles projekteerimise käigus. Arvestades siiski maaomanike arusaadavat huvi, selgitab Utilitas Wind 20.06.2022 avalikul istungil põhimõtteid, mida talumistasu ja hüvitiste määramisel arvesse võiks võtta.

Utilitas Wind loodab, et eeltoodud vastused on abiks PT andmise otsuse tegemisel. Kinnitame jätkuvalt, et oleme valmis igakülgseks koostööks nii Pärnu linna kui kõigi kaasatud isikutega. Utilitas Wind selgitab 20.06.2022 avalikult istungil kindlasti eeltoodud küsimusi veel täiendavalt.

Selguse huvides kinnitame, et jääme ka oma 27.05.2022 kirjas PT eelnõule esitatud ettepanekute juurde.

Lugupidamisega

*/allkirjastatud digitaalselt/*

Rene Tammist

Juhatuse liige

OÜ Utilitas Wind